El dictamen que s'emet té caràcter preceptiu d'acord amb l'article 3.1.b) del Decret legislatiu de 25 de març (el qual aprova el text refós de les lleis reguladores d'aquesta Comissió Jurídica) ja que es tracta d'una disposició de caràcter general dictada en execució d'una llei.
Pel que fa als aspectes procedimentals cal examinar si el projecte ha estat tramitat seguint els preceptes que regulen l'elaboració de les disposicions generals previstes en el Títol IV de la Llei 13/1989 de 14 de desembre d'organització procediment i règim jurídic de l'Administració de la Generalitat.
La norma exigeix una memòria que ha de comprendre d'acord amb l'article 63 de la Llei 13/1989 els extrems següents:
a) Expressió del marc normatiu en què la proposta s'insereix extrem que es considera suficientment justificat. b) Justificació de l'oportunitat i l'adequació de les mesures als fins que es pretenen.
Aquesta exigència es pot considerar que queda des d'un punt de vista formal suficientment acreditada malgrat la brevetat de l'exposició. c) La memòria ha de recollir també la referència a les consultes que s'hagi considerat convenient formular.
En el present supòsit s'han consultat el Departament de Medi Ambient el Departament de Sanitat i Seguretat Social i la Secció d'Empreses Turístiques dels Serveis Territorials de Turisme de Barcelona.
A més s'han consultat també les Secretaries Generals de tots els departaments de la Generalitat. d) El projecte ha d'anar acompanyat d'un estudi econòmic en termes de cost-benefici.
En el present cas l'informe existeix però es limita a dir que no hi ha incidència econòmica. e) El projecte ha de precisar també la llista de les disposicions afectades.
En aquest cas el text proposat en la seva disposició derogatòria conté aquestes previsions. f) En relació amb el tràmit d'audiència al qual fa referència l'article 105.a) de la Constitució i que es regula a l'article 64 de la Llei 13/1989 d'organització procediment i règim jurídic de l'Administració de la Generalitat (tràmit que va establir també l'article 130.4 de la Llei de procediment administratiu i que no ha estat expressament derogat per la Llei 30/1992 de règim jurídic de les administracions públiques i del procediment administratiu comú segons la disposició derogatòria 2.b) s'ha acomplert ja que el projecte ha estat tramès a les entitats interessades més representatives com són: el Servei Colònies de Vacances de Barcelona l'Associació Catalana de Cases de Colònies Aula 2 Rosa dels vents Associació de Cases de Colònies i Albergs de Catalunya. g) Finalment el Gabinet Jurídic Central ha emès un documentat informe sobre el projecte amb la qual cosa s'ha d'entendre complimentada l'exigència de l'article 65.1 de la Llei 13/1989.
Habilitació per dictar la norma
El projecte de reglament que s'examina ha estat elaborat d'acord amb l'autorització que conté la Llei 38/1991 de 30 de desembre d'instal·lacions destinades a activitats amb infants i joves i en particular amb les previsions contingudes en l'article 4.2 i disposició final de l'esmentada llei.
Per començar convé advertir que no consta a l'expedient que s'hagi tingut en compte el mandat de la disposició transitòria tercera de la llei que es desenvolupa i que estableix que "el Govern de la Generalitat ha d'impulsar la creació d'un grup d'estudi sobre l'harmonització de la reglamentació catalana i la resta de l'Europa comunitària relativa a les instal·lacions objecte d'aquesta llei"; previsió que d'haver-se materialitzat segur que hauria tingut alguna incidència en el contingut del text que ara s'examina.
El projecte consta del text del Decret pròpiament dit que s'integra d'un article únic de dues disposicions transitòries i una de derogatòria respecte de les quals no hi ha res a dir i del contingut del reglament que comprèn trenta-cinc articles estructurats en cinc capítols l'últim dels quals es divideix en seccions.
El text del reglament certament com reconeix la Memòria i l'exposició de motius del projecte no es limita a fer un simple desenvolupament de la Llei sinó que actualitza les característiques tècniques que han de disposar les instal·lacions destinades a activitats amb infants i joves.
En aquest sentit es deroguen: el Decret 269/1985 de 19 de setembre d'obertura i funcionament de Cases de Colònies i Albergs de Joventut; l'Ordre de 25 de setembre de 1985 del Departament de la Presidència sobre l'ordenació de les Cases de Colònies i Albergs de Joventut; l'Ordre de 12 de febrer de 1987 del Departament de la Presidència per la qual es modifiquen determinats aspectes sanitaris en la normativa per a l'obertura i el funcionament de Cases de Colònies i Albergs de Joventut; i l'Ordre de 18 d'octubre de 1990 del mateix Departament relativa a la pròrroga del termini d'adequació a la normativa vigent de les Cases de Colònies i Albergs de Joventut.
La nova regulació no planteja cap qüestió de tipus jurídic atès el rang de les disposicions i la potestat reglamentària del Govern prevista amb caràcter general en l'article 61 de la Llei 13/1989 d'organització procediment i règim jurídic de l'Administració de la Generalitat.
Des del mateix punt de vista de l'estricta legalitat el projecte no planteja cap qüestió destacable màxim si es té en compte que les consideracions fetes en el fonamentat informe elaborat pel Gabinet Jurídic Central van ser ateses en la seva totalitat.
Per tant no queda per fer més que meres observacions de caràcter no substancial que passem a descriure:
En aquest sentit se suggereix suprimir les diverses referències que es fan en el text a les "instàncies administratives" (articles 9.2 9.3 14.1 etc.) i substituir-les per expressions tals com "l'administració competent" o denominacions equivalents.
L'expressió a les "malalties" que es troba en l'article 16.1 tal vegada resulta més oportú suprimir-la.
En alguns preceptes es detecta una gran indeterminació en algunes expressions –que si bé comprenem que són difícils de precisar haurien de ser objecte d'una major determinació: l'article 19.3 quan es refereix a la ubicació de contenidors l'article 21.2 quan regula l'emmagatzematge de llenya o la previsió que es fa en l'article 25.1 pel subministrament d'aigua.
En altres preceptes tal vegada caldria una explicació més detallada que permetés identificar quin és l'objectiu de la norma (article 26.4 per exemple).
S'informa favorablement sobre el Projecte de decret del Reglament d'instal·lacions destinades a activitats amb infants i joves.